  Майя Бывальцева Удмуртиысь Дышетон удысысь йӧскалык ужпумъёсты эскеронъя тодос институт видероликъёсъя «Достижения культуры моего народа» улосвылкуспо вожвылъяськон ялӥз. Ужрадэ асьме элькунысь но мукет улосвылъёсысь 7-11 классъёсын дышетскисьёс пыриськыны быгато. Со сярысь ивортодэтъя «Удмуртия» агентстволы институтысь тодосъя ӧнерчи Надежда Ямаева вераз. Ачиз пыриськись малпа, кыӵе достиженизэ ас калыкезлэсь возьматэмез солэн потэ. Мар солы потэ именно достижение, со ачиз ик тоже малпа. <> Жанрез но видеороликлэн пӧртэм луыны быгатэ, коть анимационной но лэсьтӥзы ке, озьы но тунсыко Надежда Ямаева, Дышетон удысысь йӧскалык ужпумъёсты эскеронъя тодос институтысь тодосъя ӧнерчиПыриськись видеороликез огназ но, эшъёсыныз ӵош но лэсьтыны быгатэ. Озьы ик одӥг дышетӥсь куратор луыны быгатэ. Авторъёслы роликын возьматӥськыны оно ик кулэ ӧвӧл. Кыл ласянь озьы ик чурыт куронъёс пуктымтэ. Со, кылсярысь, удмурт культура сярысь яке пор культура сярысь, отын кулэ чузъяськыны, кылӥськыны со анай кыл, но титръёсын яке эшшо кызьы ке малпалозы отын - мед валамон луоз котькинлы. <…> Милям малы ке шуоно ужпуммы вал, мукет культураосын но тодматскыны мед быгатозы шуыса Надежда Ямаева, Дышетон удысысь йӧскалык ужпумъёсты эскеронъя тодос институтысь тодосъя ӧнерчиУжъёсты быдэстыны дыр трос – куриськонъёсты но ужъёсты 1-тӥ шуркынмонозь кутозы. Пиналъёс ас калык лулчеберетсылэсь азинсконъёссэ но гань-гань бырйыны, видеоролик лэсьтыны дышетскыны но быгатозы.  Куриськонэз кулэ ужкагазъёсын ӵош институтэ нуыны кулэ, нош роликез niino@udm.net электрон почтая келяно. Ватсаса юанъёс сётыны 8 (3412) 51-43-04 телефон номеръя, нош вожвылъяськонлэн валтэтэныз (положение)  тодматскыны луоз. Вормисьёслэсь нимъёссэс 30-тӥ шуркынмонэ ялозы, соосты дипломъёсын но кузьымъёсын пусъёзы. Со сяна, вормисьёслэсь но мукетъёсызлэсь тунсыко ужъёссэс ивортодэтъя но дышетонъя  порталэ интыялозы. Ватсалом, вожвылъяськон «Удмурт нылкышно кенеш» мер огазеяськон юрттэмен но Удмуртиысь дышетонъя но тодосъя министерство дурбасьтэмен радъяське. Тодэ вайытом, удмурт кылъя но литературая дышетӥсьёслы статья гожтонъя вожвылъяськонэ пыриськыны ӵекто. Тегъёс: Лулчеберет Дышетон Ижкар Удмуртия йӧскалыклулчеберет вожвылъяськон пиналъёс удмуртъёс  